Sindi laulukooril on algavast hooajast  musikaalsed sõprussuhted loomisel Tarvastu segakooriga "Üits viis", mida juhendab Karin Taukar. Koor tuli kokku 2008. aasta sügisel. Nimi pandi koorile alles seoses möödunud aastal toimunud Viljandi laulu- ja tantsupeoga ning Sakala mängudega. Karin Taukari sõnul on koorile üsna palju kutseid esinemisteks tulnud. Augustis esines "Üits Viis" võrdväärselt koos Tarvastu laulukoori, meeskooriga Sakala ja Tartu Akadeemilise Meeskooriga Tarvastu kirikus, kus tähistati helilooja, koorijuhi ja dirigendi Juhan Simmi 125.  sünniaastapäeva.